Филм је заснован на познатој позоришној представи из 1984. Душана Ковачевића, који је такође написао и сценарио за филм и не подудара се са документованим чињеницама из Церске битке. Ковачевић тврди да је прича заснована на догађају којег му је испричао његов деда Цветко Ковачевић, мада није познато нити постоје записи да је Србија икада мобилизовала инвалиде током рата. Ковачевићев деда је као дечак за време Церске битке био ангажован као воловодац, превозивши мртве и рањене са ратишта до пољске болнице смештене надомак Шапца. Ковачевић о томе каже: